Να εκκενώσουν όσα κτίρια, δημόσια ή ιδιωτικά, έχουν παρανόμως καταλάβει, ζητεί από τους καταληψίες με ανακοίνωσή του το Υπουργείο Προστασίας του Πολίτη, θέτοντας μάλιστα και διορία 15 ημερών για την αποχώρησή τους.

Στη σχετική ανακοίνωση προστίθεται:

«Εάν σε αυτά στεγάζονται αιτούντες άσυλο ή υπήκοοι τρίτων χωρών, να ενημερωθούν ότι θα μεταφερθούν σε δομές παραμονής της ενδοχώρας. Για τον σκοπό της μετακίνησης, θα επικοινωνήσουν μαζί τους, οι αρμόδιες υπηρεσίες του Υπουργείου Προστασίας του Πολίτη.

Εάν τα κτήρια είναι ιδιωτικά, για να παραμείνουν οι σημερινοί καταληψίες χρειάζεται να έρθουν σε επαφή με τους ιδιοκτήτες και να συμφωνήσουν σε όρους μίσθωσης.

Η προθεσμία για την εκκένωση είναι 15 ημέρες από τη δημοσίευση της παρούσης στον Τύπο».